《寄怀何克谏何景雪》
清代·陈恭尹

君家隐处海云东，水绕青螺一百峰。初日芙蓉三谢句，西山薇蕨二贤踪。

投竿拟傍羊裘老，负土新成马鬣封。犹感故人嘉惠在，相思和梦夜千重。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。